เมื่อวานไปหามา มีอาการแน่นท้อง จุกๆตรงหน้าอก คลื่นไส้ หายใจไม่สุด หายใจไม่ทั่วท้อง เริ่มเป็น(วันศุกร์11 กย).ไปหามาเมื่อวาน(13 กย. 64 )บอกว่าเป็นกรดไหลย้อน ก็ได้รับยามาทานค่ะ แต่ว่าลืมบอกอาการไปอย่างค่ะ คือ มันปวดเมื่อยตัวมากๆๆเลยค่ะ ปวดเมื่อยทั่วตัว รู้สึกอ่อนเเรงร่วมด้วยเล็กน้อย อย่างวันนี้คือปวดเมื่อยทั่วทั้งตัวมากๆแต่ยังทำกิจวัตรประจำวันได้ตามปกตินะคะ แต่ไม่ได้มีไข้อะไรเลยค่ะ มันเป็นอาการร่วมด้วยที่เกิดขึ้นได้ตอนเป็นกรดไหลย้อนหรือเปล่าค่ะ กังวลมากๆเลยค่ะ เป็นมา 2- 3 วันแล้วค่ะ รบกวนคุณช่วยตอบทีนะคะ ขอบคุนมากค่ะ
สวัสดีค่ะ อาการแน่นท้อง จุกๆตรงหน้าอก คลื่นไส้ หายใจไม่สุด หายใจไม่ทั่วท้อง ร่วมกับปวดเมื่อยตามตัวอาจมีสาเหตุมาจาก กรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วยทำให้มีอาการดังกล่าวมาได้ แต่จะแสบร้อนกลางอกเป็นหลัก ไม่ค่อยแน่นมาถึงท้องหรือปวดตามตัวเด่น สาเหตุอื่นๆเช่น จุกแน่นจากกระเพาะอาหารอักเสบ อาจทำให้มีอาการจุกแน่นลิ้นปี่ร้าวมาถึงอกได้ เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจนได้ หากปวดเมื่อยไปทั่วๆตัวได้ก็นึกถึงสาเหตุนี้ได้มากกว่าในเบื้องต้นพักผ่อนให้เพียงพอ รับประทานอาหารอ่อนๆและสุกสะอาดให้ตรงเวลา 3 มื้อ ไม่กินแล้วนอนลงทันที หลีกเลี่ยงการยกของหนักๆหรือการทำงานหนักๆ สังเกตอาการค่ะ ถ้ายังมีอาการแน่นท้อง จุกอกมากขึ้นเรื่อยๆ แสบร้อนกลางอกชัดเจน คลื่นไส้อาเจียนเยอะ หรือปวดตามตัวมากจนทำกิจวัตรต่างๆไม่ได้ตามปกติ ควรไปพบแพทย์